Flagget - Sámediggi Sametinget

# Flagget

Det samiske flagget er felles for alle samer, uavhengig av hvilket land de bor i. Flagget ble godkjent 15. august 1986 av Den 13. nordiske samekonferansen i Åre, Sverige, og det er formgitt av den samiske kunstneren Astrid Båhl fra Skibotn i Troms.
Sameflagget
Hovedmotivet er hentet fra runebommen og fra diktet «Beaivvi bártnit» av sørsamen Anders Fjellner (1795-1876). I dette diktet framstiller Fjellner samene som solas sønn og datter. Sirkelen er et sol- og månesymbol. Solringen er rød og måneringen blå. Flagget har de samiske fargene: rødt, grønt, gult og blått.
(Kilde: Marit Myrvoll)
Samiske flaggdager i Norge
6. februar
Samenes nasjonaldag. Den er til minne om det første samiske landsmøtet, som ble holdt i Trondheim i 1917. Dette var første gangen at samene var samlet for å arbeide for felles samiske saker over nasjonalstatsgrensene. Dagen ble første gang feiret i 1993.
02. mars
Sametinget i Finland ble opprettet (1996).
25. mars
Marimesse. Marias budskapsdag. En tradisjonell samisk merkedag.
24. juni
Midtsommer. Sankthansdagen. En tradisjonell samisk merkedag.
9. august
FNs internasjonale urfolksdag.
15. august
Dagen da sameflagget ble godkjent (1986).
18. august
Samerådet ble stiftet (1956).
26. august
Sametinget i Sverige ble opprettet (1993).
9. oktober
Sametinget i Norge ble åpnet (1989).
9. november
Sameparlamentet i Finland ble opprettet (1973).
15. november
Isak Sabas fødselsdag. (født 15.11.1875 i Nesseby)
Publisert av John-Marcus Kuhmunen. Sist endret 14.02.2006

artikler

| Flagget - dimensjoner og farger

| Forskrift om bruk av det samiske flagget

| Kommentarer: Forskrift om bruk av det samiske flagget